**NÁVRH**

**„ROZPOČET Obce Kráľová nad Váhom na rok 2022“**

**(textová časť)**

**Návrh rozpočtu obce na rok 2022:**

|  |  |
| --- | --- |
| *Druh rozpočtu:* | *Návrh 2022* |
| Príjmy spolu | 1 160 029,00 |
| Výdavky spolu | 1 160 029,00 |
| **Výsledok** | **0** |

|  |  |
| --- | --- |
| *Druh rozpočtu:* | *Návrh na rok 2022* |
| Bežné príjmy | 1 073 338,00 |
| Bežné výdavky | 950 134,00 |
| *Prebytok* | 123 204,00 |
| Kapitálové príjmy | 1 500,00 |
| Kapitálové výdavky | 160 895,00 |
| *Schodok* | 159 395,00 |
| Príjmové finančné operácie | 85 191,00 |
| Výdavkové finančné operácie | 49 000,00 |
| *Prebytok* | 36 191,00 |
| **Výsledok:** | **0** |

**A. ANALÝZA PRÍJMOV**

**A.1 Bežné príjmy: 1 073 338,00 €**

1. Tuzemské transfery na VS so ŠR ( kód 111) 149 067,00€

Príjmová rozpočtová položka obsahuje nasledovné dotácie a transfery zo štátneho rozpočtu (výška nákladov na prenesený výkon štátnej správy stanovený z údajov predchádzajúceho roka a informácie ministerstva školstva na rok 2021):

* na úseku matrík 2 419,00 €
* na úseku REGOP a evidencia obyvateľov 642,00 €
* na úseku stavebného poriadku, dopravy, ŽP 2 591,00 €
* na ZŠ – spolu (mzdové a režijné náklady) 132 575,00€
* dotácia na predškolské deti – MŠ 600,00 €
* dotácia – vzdelávacie poukazy 1 280,00 €
* dotácia - škola v prírode 4 000,00 €
* dotácia – učebnice 1 360,00 €
* transfer na CO 100,00 €
* transfer rodinné prídavky 3 500,00 €

2. Tuzemské transfery na VS so ŠR ( kód 1AC2 ) 57 120,00€

Príjmová rozpočtová položka obsahuje dotáciu z finančných prostriedkov EÚ a štátneho rozpočtu v rámci projektu Podpora opatrovateľskej služby.

Dotácia na mzdy pre opatrovateľky je počítaná ako príspevok na rok 2022 v prípade schválenia žiadosti o poskytnutie nenávratných finančných prostriedkov.

3. Podielové dane (kód 41) 574 311,00€

Jedná sa o výnos dane poukázaný územnej samospráve. V návrhu rozpočtu je uvedená suma zverejnená na internetovej stránke Rady pre rozpočtovú zodpovednosť - prognóza na roky 2022 – 2024.

4. Daňové príjmy obce (kód 41 ) 79 490,00€

Jedná sa o vlastné príjmy obce na základe VZN o miestnych daniach – daň z pozemkov, stavieb, bytov, za psa, nevýherné automaty, za užívanie verejného priestranstva. Celková výška predpokladaných vlastných daňových príjmov je 79 640,00 €. Z toho daň za psa 1 200,00 €, z pozemkov 43 000,00€, zo stavieb 35 000,00 € ( navrhované zvýšenie z novej IBV) , byty 90,00 €, verejné priestranstvo 200,00 €.

5. Poplatok za komunálne odpady (kód 41) 59 000,00€

Vlastné príjmy obce na základe všeobecného záväzného nariadenia obce o zvýšení poplatkov za komunálny odpad. Preto sa očakáva aj vyšší príjem v budúcom roku odzrkadľujúci zvýšené náklady na odvoz a likvidáciu komunálneho odpadu.

6. Prenajaté pozemky ( kód 41) 3 000,00€

Jedná sa o príjmy rozpočtu z prenajatých pozemkov na základe platných zmlúv.

7. Z prenajatých budov a priestorov (kód 41) 69 000,00€

Príjmy z prenájmu obecných nájomných bytov. Všetky byty sú prenajaté, navrhnutá suma 69 000,00€ je reálna aj na rok 2022.

8. Ostatné administratívne poplatky (kód 41) 10 000,00€

V tejto rozpočtovej položke je príjem za správne poplatky, poplatky za vedenie účtov zverených prostriedkov.

9. Poplatky za predaj výrobkov a služieb ( kód 41) 25 000,00€

V tejto rozpočtovej položke je zaúčtovaný príjem za opatrovateľskú službu, predaj smetných nádob, hlásenie v miestnom rozhlase a ostatné iné, inde nezaradené poplatky.

10. Poplatky za školský klub a materskú školu (kód 41) 5 700,00€

Výška je stanovená na základe v OZ určenej výšky poplatku pre školský klub detí 5€ a zvýšeného poplatku za MŠ vo výške 10 €. Výška príjmu závisí od počtu detí. Jedná sa o poplatky – školné od rodičov.

11. Poplatky za stravné (kód 72f) 14 000,00€

Jedná sa o poplatky za stravné od rodičov, nakoľko dotácia na podporu stravovacích návykov zo štátneho rozpočtu už poskytovaná nebude, suma  je stanovená na základe predpokladaných príjmov za stravné pre spoplatnené obedy.

12. Transfery od ostatných subjektov (kód 71) 21 000,00€

Jedná sa o poplatky od ostatných obcí, ktoré uzatvorili zmluvu o spoločnom stavebnom úrade. Suma bola vypočítaná na základe minuloročného vyúčtovania a predpokladaného navýšenie mzdových nákladov.

13. Ostatné položky (kód41) 6 650,00€

Jedná sa o rozpočtované položky, kde je plánované nižšie plnenie: odvody z hazardných hier – 100,00€, príjmy z dobropisov – 3 000,00 €, úroky z tuzemských účtov – 50,00€, iné – 1 000,00€, pokuty a penále a sankcie za porušenie predpisov – 2 500,00€.

**A.2 Kapitálové príjmy 1 500,00€**

1. Príjem z predaja pozemkov (kód 41) 1 500,00€

Jedná sa o vlastné príjmy obce z predaja pozemkov vo vlastníctve obce. Kapitálové príjmy môžu byť použité len na úhradu kapitálových výdavkov.

**A.3 Príjmové finančné operácie: 85 041,00€**

1. Prevod peňažných prostriedkov z rezervného fondu (kód 41) 85 041,00€

Jedná sa o prevod peňažných prostriedkov z rezervného fondu , ktoré obec podľa § 16 ods. 7 zákona o rozpočtových pravidlách územnej samosprávy môže použiť v ďalších rokoch ako príjmovú finančnú operáciu.

**B. ANALÝZA VÝDAVKOV**

**B.1 Bežné výdavky 950 134,00€**

01.1.1 Obec 165 004,00€

Výška mzdových nákladov 98 604,00€ vrátane dotácie zo ŠR na REGOP a evidenciu obyvateľstva vo výške 642,00 €. V tejto kapitole sú určené mzdové prostriedky pre starostu obce, hlavného kontrolóra, referentky sociálnych vecí a samosprávy, referentky daní a poplatkov a zástupcu starostu obce (spolu 5 osôb). V položke mzdy, došlo k zvýšeniu prostriedkov o 80 % mzdových nákladov na referentku daní a poplatkov, tieto mzdové prostriedky boli vedené v oddiely matrika. V položke odmeny mimopracovného pomeru(dohody) je suma vo výške 6 100,00€ je to na 2 osoby – mzdová účtovníčka a analytik výpočtovej techniky. Vo všeobecných službách sú navrhnuté finančné prostriedky na účtovnícke, bezpečnostné a zdravotné služby, v špeciálnych službách pre právne služby alebo na vyhotovenie geometrických plánov. V položke komunikačná infraštruktúra, sú plánované výdavky na prevádzku WiFi siete (11 prístupových bodov\*27€\*12 mesiacov) a internetu obecného úradu. Návrh výdavkov ostatných rozpočtových položiek vychádza z priemeru plnenia prechádzajúcich rokov.

01.1.2 Finančná a rozpočtová oblasť 17 080,00€

V transfere na dávku hmotnej núdzi sú rodinné prídavky vo výške 3 500,00€ (kód 111) a vlastné prostriedky na jednorazové finančné výpomoci v sume 500,00€. Do tejto kapitoly sú zaradené odmeny poslancov a členov komisií, výdavky na špeciálne služby ako napr. audit účtovnej závierky. Do poistného sú zaradené všetky platné poistné zmluvy okrem havarijného a PZP, ktoré sú rozpočtované v kapitole 01.1.1 na položke 634003. V poplatkoch a odvodoch vo výške 2 500,00€ sú poplatky za vedenie účtov a 1 200,00 € na špeciálnych službách je na správne, súdne, notárske a iné poplatky.

01.3.3 Matrika 5 519,00€

V mzdových nákladoch je zaradená 1 osoba na 0,2 úväzok. Mzdové náklady sú vo výške 4 269,00€ vrátane transferu na úseku matriky vo výške 2169,00€ na mzdy a 250,00 € na prevádzkové náklady. Kapitola obsahuje aj výdavky na členské príspevky (združenie matrikárov).

01.7.0 Transakcia verejného dlhu 8 700,00€

V tejto kapitole je uvedené splácanie úrokov z prijatých úverov. Do tejto položky patrí splácanie samostatných úrokov z úverov, dlhopisov, obligácií a poplatky súvisiace s úvermi. Podľa odporúčaní z audítorskej správy sú náklady klasifikované na položke 651 003 – Splácanie úrokov subjektu verejnej správy, pričom sa jedná o úver z ŠFRB.

02.2.0 Civilná obrana 6 100,00€

V tejto kapitole sú rozpočtované prostriedky na zabezpečenie ochranných a dezinfekčných prostriedkov a na zabezpečenie špeciálnych služieb v prípade potreby a odmena pracovníka – skladníka CO – transfer zo štátneho rozpočtu.

04.4.3 Výstavba, spoločný stavebný úrad 29 025,00€

Mzdové náklady sú na 1 osobu – zamestnanca spoločného stavebného úradu. Mzdové náklady vo výške 17 263 ,00€ sú znížené o čiastku 1650,00 € dotácia na úseku stavebného poriadku, na úseku dopravy a na úseku životného prostredia, časť dotácie vo výške 941,00 € je rozpísaná na prevádzkové náklady.

04.5.1 Cestná doprava 7 500,00€

Dotácia na dopravu vo výške 77,89€ je v kapitole 04.4.3 – mzdy. V návrhu je 1 000,00€ na všeobecný materiál – posypový , 1 500,00€ na všeobecné služby a 5 000,00 € na opravu výtlkov na miestnych komunikáciách.

05.1.0 Nakladanie s odpadmi 69 500,00€

Do režijných nákladov sú zaradené výdavky na dom smútku a na cintorín. V položke – všeobecný materiál sú výdavky na nákup plastových kuka nádob na komunálny odpad a vo výške 6 000,00 nákup nádob na separovaný zber biologicky rozložiteľného kuchynského odpadu. V položke palivá sú evidované náklady na kosenie na cintoríne kosačkami. Najvýznamnejšou položkou je zber, odvoz a zneškodnenie komunálneho odpadu vrátane zákonného poplatku.

06.1.0 Rozvoj bývania 12 900,00€

Kapitola obsahuje výdavky na obecné nájomné byty. V režijných nákladoch v položke vodné, stočné bola stanovená výška na základe skutočného plnenia z predchádzajúcich rokov. V časti údržba sú výdavky na opravu a údržbu (oprava kotlov napr.), ktoré budú hradené z fondu opráv. Finančné prostriedky na opravy obecných nájomných bytov (fond opráv) sú vedené na samostatnom účte.

06.2.0 Rozvoj obce 111 020,00€

Mzdové náklady sú navrhnuté na 8 osôb: referentka, upratovačka a 6 zamestnancov v celkovej výške 87 420,00€. V mimopracovne činnosti sú uvedené 1 osoba (dohody) so sumou 1 500,00€. V kapitole sú výdavky na starostlivosť o verejnú zeleň, budovy obce (ak nie sú uvedené v inej kapitole), náradia, revízie plynových kotlov, elektroinštalácií a bleskozvodov. V špeciálnych službách 4 000,00€ sú doplnkové výdavky na realizované projekty a aktualizácie rozvojových programov.

6.4.0 Verejné osvetlenie 19 000,00€

Kapitola obsahuje výdavky na verejné osvetlenie na základe koncesnej zmluvy a výdavky na spotrebu elektrickej energie napr. autobusovej zastávky, osvetlenie pomníkov a pod.

08.1.0 Rekreačné a športové služby 20 758,00€

Výdavky v tejto kapitole sú navrhnuté na základe priemerného čerpanie predchádzajúcich rokov okrem položky rutinná a štandardná údržba – v tejto položke sú rozpočtované prostriedky na opravu sociálnych zariadení.

08.2.0 Kultúrne služby 22 200,00€

V režijných nákladoch sú výdavky na kultúrny dom a knižnicu. V položke všeobecné služby sú naplánované výdavky na obecné dni 9 000,00€.

08.4.0 Náboženské a iné spoločenské služby 6 000,00€

V tejto kapitole sú plánované výdavky na transfery občianskemu združenie, nadácií v rovnakej výške (6 000,00 €) ako bolo plánované v roku 2021.

08.6.0 Rekreácia, kultúra a náboženstvo inde neklasifikované 3 302,00€

V tejto kapitole sú plánované výdavky na obecnú knižnicu – mzdové náklady na 1 zamestnanca (dohoda), výdavky na doplnenie knižného fondu. Na odd. ZPOZ sú plánované výdavky na položkách všeobecný materiál – kytice pri sobáši, resp. pohrebe, drobné dary pri uvítanie do života, odmeny pracovníkov mimopracovného pomeru – odmeny pre účinkujúcich pri rôznych akciách ZPOZ.

09.1.1.1 Materská škola 110 746,00€

Mzdové prostriedky sú navrhnuté na 5 zamestnancov v celkovej výške 82 646,00€. V tejto kapitole je aj transfer zo ŠR – predškoláci vo výške 600,00€. Príspevok na predškolákov je účelovo určený pre MŠ na výchovu a vzdelávanie detí, ktoré majú jeden rok pred plnením školskej dochádzky. Príspevok možno použiť na: osobný príplatok alebo odmenu zamestnancom MŠ, na vybavenie miestnosti určenej na výchovu a vzdelávanie detí – didaktickou technikou, učebnými pomôckami, kompenzačnými pomôckami, na úhradu nákladov súvisiacich s pobytom detí v škole  prírody, exkurzie na úhradu nákladov na spotrebný materiál použitý pri výchove. Pre MŠ je v návrhu na položke interiérové vybavenie nákup nábytku do riaditeľne ( 1 000,00€) na položke rutinná údržba vo výške 1 500,00 € na opravu a úpravu pieskoviska a záhradného domčeku.

09.1.2.1 Základná škola 142 715,00€

V tejto kapitole sú predpokladané výdavky na prenesený výkon štátnej správy – základná škola. Výdavky sú rozdelené do troch samostatných kapitol – budova, ZŠ s vyučovacím jazykom slovenským a ZŠ s vyučovacím jazykom maďarským. Telekomunikačné služby sú vedené v každej položke zvlášť a sú na nej uvádzané výdavky na pevnú linku. Výdavky na internet sú ponechané na kapitole budova. Plánované sú výdavky na rutinnú a štandardnú údržbu vo výške 1 500,00 € - úprava stavaných skríň a žalúzie do dvoch učební ( požiadavka ZŠ od ZŠ s vyučovacím jazykom maď.) a 1 500,00 € na interiérové vybavenie – realizácia projektu inovatívne prístupy priestorových riešení a výučby (požiadavka ZŠ s výchovným jazykom slov.). Sú plánované zo štátneho rozpočtu aj ďalšie dotácie v celkovej výške

6 640,00€. Jedná sa o nasledovné:

* vzdelávacie poukazy – 1 280,00€ - slúžia na financovanie záujmového vzdelávania poskytovaného školami a školskými zariadeniami. Je to ročný príspevok štátu na záujmové vzdelanie jedného žiaka. Vzdelávacie poukazy sú vedené v položke 367 004- všeobecné služby.
* Škola v prírode – 4 000,00 €. Príspevok účelovo určený pre žiakov prvého stupňa ZŠ podľa nahláseného počtu žiakov. Každý zriaďovateľ je povinný príspevok poskytnúť škole v plnej výške. Škola nevyužitý príspevok je povinná vrátiť. Táto dotácia je vedená v položke – všeobecné služby.
* Učebnice - 1 360,00€ - rovnako vedený na položke 633009 a rozdelený v pomere 340,00€(ZŠ s vyučovacím jazykom maď.) a 1020,00 € (ZŠ s vyučovacím jazykom slovenským).

09.5.0 Školský klub detí 38 470,00€

Výdavky sú rozdelené do dvoch samostatných kapitol – ŠK s vyučovacím jazykom slovenským a ŠK s vyučovacím jazykom maďarským. ŠK s VJS - mzdové náklady sú určené pre 2 zamestnancov a ŠK s VJM na 1 zamestnanca.

09.6.0.1 Školská jedáleň 27 525,00€

Výdavky na mzdy sú navrhnuté pre 2 zamestnancov v sume 23 125,00 €. V roku 2022 sa plánuje nákup prevádzkových strojov – umývačky riadu a skla do výdajne jedál (v budove ZŠ) v hodnote 1 000,00€ a prispôsobenie rozvodov vody a plynu k v kuchyni v rámci údržby v hodnote 1 500,00 €.

10.20 Opatrovateľky, klub dôchodcov 136 941,00€

V položke opatrovateľky sú mzdové náklady určené na 14 osôb. Výška mzdových nákladov spolu

121 241,00 € z toho plánovaná  dotácia vo výške 57 120,00€ na pokrytie mzdových výdavkov na opatrovateľky. Konkurzy a súťaže – suma 3 700,00€ - poukazy na deň dôchodcov. Ostatné položky zostávajú na úrovni z roku 2021.

**B.2 Kapitálové výdavky 160 895,00€**

V kapitálových výdavkoch sú uvedené vlastné zdroje obce určené na investičnú akciu zaradenú do rozpočtu obce na rok 2022. V nižšie uvedenej tabuľke pre prehľad akcií:

|  |  |  |
| --- | --- | --- |
| *názov* | *celkové výdavky v €* | *vlastné zdroje obce v €* |
| Rekonštrukcia miestnych komunikácií | 50 000,00 | 50 000,00 |
| Projektová dokumentácia – rekonštrukcia MK | 3 000,00 | 3 000,00 |
| Vysporiadanie pozemkov | 20 000,00 | 20 000,00 |
| Prístavba materskej školy | 360 000,00 | 80 000,00 |
| Výstavba zberného dvora | 150 000,00 | 7 895,00 |
| SPOLU: | 583 000,00 | 160 895,00 |

**B.3 Výdavkové finančné operácie 49 000,00€**

Vo výdavkových finančných operáciách v súlade s príslušnými ustanoveniami zákona o rozpočtových pravidlách územnej samosprávy je splácanie istiny z dlhodobých bankových úverov a úverov zo ŠRFB. Výška istiny podľa návrhu na rok 2022 je 49 000,00€.